cyanic-selkie/wikianc huggingface dataset:
অটোম্যাটেড ট্রপিক্যাল সাইক্লোন ফোরকাস্টিং সিস্টেম
right|thumb|350x350px|মডেল থেকে পূর্বাভাস দেয়া গতিপথ এভাবেই এটিসিএফ মডেলে দেখা যায়। এই উদাহরণটি হারিক্যান আর্নেস্টো (২০০৬) এর প্রথম পূর্বাভাস থেকে নেয়া। ন্যাশনাল হারিক্যান সেন্টার (NHC) এর অফিসিয়াল পূর্বাভাসটি হালকা নীল রঙে দেখানো হচ্ছে, যেখানে ঝড়টির আসল গতিপথ ফ্লোরিডার উপর দিয়ে যাওয়া সাদা রেখা দিয়ে দেখানো হচ্ছে। অটোম্যাটেড ট্রপিক্যাল সাইক্লোন ফোরকাস্টিং সিস্টেম (Automated Tropical Cyclone Forecasting System (ATCF), সংক্ষেপে এটিসিএফ, একটি সফটওয়্যার যা জয়েন্ট টাইফুন সেন্টার (জেটিডব্লিউসি) তে ১৯৮৮ সালে এবং ন্যাশনাল হারিক্যান সেন্টার (এনএইচসি) তে ১৯৯০ সালে ব্যক্তিগত কম্পিউটারে চালানোর জন্য উন্নয়ন করা হয়। এটিএফসি এখনো যুক্তরাষ্ট্র সরকারসহ জেটিডব্লিউসি, এনএইচসি, এবং সেন্ট্রাল প্যাসিফিক হারিক্যান সেন্টারে পূর্বাভাস দেবার জন্য ব্যবহার করা মূল সফটওয়্যারখন্ড। অস্ট্রেলিয়া এবং কানাডার অন্যান্য গ্রীষ্মমন্ডলীয় ঘূর্ণিঝড় কেন্দ্রগুলোও নব্বইয়ের দশকে একই রকম সফটওয়্যারের উন্নয়ন করা হয়। এটিসিএফে তথ্যের ফাইলগুলো এ-, বি-, এবং এফ-ডেক নামে তিনটি ডেকে রাখা হয়। এ-ডেকটি পূর্বাভাস সংক্রান্ত তথ্য, বি-ডেকটি সারঃসংক্ষেপিত সময়ে কেন্দ্রের গতিপথ এবং এফ-ডেকটি বিভিন্ন কেন্দ্রের বিশ্লেষন থেকে বিভিন্ন সময়ে করা সংশোধনীগুলো জমা রাখে। সফটওয়্যারটির ব্যবহার শুরু হবার পর থেকে এটি ইউনিক্স এবং লিনাক্সে চালানোর উপযোগী করা হয়েছে।
ডেভলপ করার কারণ
১৯৮০ সালের মাঝামাঝি সময়ে গ্রীষ্মমন্ডলীয় ঘূর্ণিঝড়ের পূর্বাভাস দেবার জন্য আরো আধুনিক উপায়ের প্রয়োজনীয়তা স্পষ্ট হয়। তখনকার সময়ে আমেরিকার প্রতিরক্ষা বিভাগ গ্রীষ্মমন্ডলীয় ঘূর্ণিঝড়ের পূর্বাভাস দেবার জন্য অ্যাসিটেট, গ্রিজ পেন্সিল এবং কিছু কম্পিউটার প্রোগ্রাম ব্যবহার করত। এটিসিএফ সফটওয়্যারটি নেভাল রিসার্চ ল্যাবরেটরী থেকে জয়েন্ট টাইফুন ওয়ার্নিং সেন্টার (জেটিডব্লুউসি) এর জন্য ১৯৯৬ সালে তৈরি করা হয় এবং ১৯৮৮ সাল থেকে তা ব্যবহৃত হয়ে আসছে। ১৯৯০ সালের দিকে সিস্টেমটি ন্যাশনাল হারিক্যান সেন্টার (এনএইচসি) কর্তৃক এনএইচসি, ন্যাশনাল সেন্টার ফর এনভায়রনমেন্টাল প্রেডিকশন এবং সেন্ট্রাল প্যাসিফিক হারিক্যান সেন্টারে ব্যবহার করার জন্য আত্নীকরণ করা হয়। সফটওয়্যারটি এনএইচসিকে একটি সব্যসাচী সফটওয়্যার পরিবেশ দেয়, যার মাধ্যমে কর্মদক্ষতা বাড়ানো সম্ভব হয় এবং পূর্বাভাস দেবার জন্য প্রয়োজনীয়স সময় ২৫% বা ১ ঘণ্টা কমে আসে। এটিসিএফ প্রাথমিকভাবে ডস অপারেটিং সিস্টেমে ব্যবহার করার জন্য তৈরি করা হলেও পরবর্তিতে লিনাক্স এবং ইউনিক্স অপারেটিং সিস্টেমে ব্যবহার উপযোগী করা হয়।
ব্যবহৃত তথ্যের ডেক
right|thumb|350x350px|৫ই সেপ্টেম্বরে নাবি (২০০৫) এর এটিসিএফ ছবি যেখানে পূর্ববর্তি গতিপথ, পূর্বাভাসকৃত গতিপথের সাথে গ্রীষ্মমন্ডলীয় ঝড়, ঝড় এবং হারিক্যানের বাতাসের রেডি, ১৮জি উচ্চতায় দেখানো হচ্ছে। একটা নির্দিষ্ট ঝড়ের গতিপথের জন্য উপলভ্য পূর্বাভাস দেয়া গতিপথের ইতিহাস এ-ডেক ডাটা ফাইলোগুলোতে সঞ্চিত থাকে। গতিপথের একটি সাব-সেট এবং এই ফাইলগুলোতে সংরক্ষিত তীব্রতার তথ্যগুলো ব্যবহার করে তাৎক্ষণিক দিকনির্দেশন ব্যবস্থা একটি তাৎক্ষণিক দিকনির্দেশকারী গতিপথ অঙ্কন করে। এ-ডেকটি নামটি ফাইলের নামের শুরুতে থাকা এ-উপস্বর্গের কারণে হয়েছে। সাধারণত ফাইলগুলোতে ঝড়ের পুরো জীবনকালের জন্য মডেল অভিক্ষেপ সংযুক্ত করা হয়, যার ফলে ফাইলগুলোর আকার ১ মেগাবাইট পর্যন্ত হতে পারে।
পূর্ববর্তি ঝড়গুলোর কেন্দ্রের অবস্থান, তীবতা, এবং অন্যান্য প্যারামিটারগুলোর সারসংক্ষেপিত উপাত্ত ৬ ঘণ্টা পর পর ইউটিসি ০০০০, ০৬০০, ১২০০ এবং ১৮০০ সময়ে বি-ডেক ফাইলে জমা রাখা হয়। এই ফাইলগুলো সারসংক্ষেপিত সময়ের বাইরেও তথ্য, যেমন ভূমিতে পৌছানোর সময়ও জমা রাখতে পারে। হারিক্যানের মওসুমে ফাইলগুলো উপরে বলা প্যারামিটারগুলোর সর্বোত্তম কর্মক্ষম প্রাক্কলন জমা রাখে, যা সর্বোত্তম কর্মক্ষম গতিপথ হিসেবে পরিচিত। মওসুম শেষ হয়ে যাবার পর ঝড়গুলোকে বিশেষজ্ঞ এবং পূর্বাভাসদাতারা সুচারুরূপে পর্যালোচনা করেন এবং উপাত্তগুলো সে অনুসারে হালনাগাদ করা হয়। মওসুম পরবর্তি ফাইলগুলো সর্বোত্তম গতিপথ হিসেবে পরিচিত। এই সিস্টেমের ওয়েবসাইটে তাৎক্ষণিক উপাত্ত হিসেবে সর্বোত্তম কর্মক্ষম প্রাক্কলনকেই দেখায় (যা কোন পর্যালোচনার মধ্য দিয়ে যায় নি)।
একটি ঝড়ের অবস্থান এবং তীব্রতা সংক্রান্ত সংশোধনীগুলো এফ-ডেকে জমা রাখা হয়। অবস্থান সংক্রান্ত সংশোধনীগুলো মূলত ঝড়ের কেন্দ্রের প্রাক্কলিত অবস্থানের সংশোধনী। একইভাবে তীব্রতা সংশোধনীগুলো তীব্রতার প্রাক্কলনের সংশোধনী। অবস্থান এবং তীব্রতা, দুটো সংশোধনই নীচ দিয়ে ঝড়ের কেন্দ্রে উড়ে যাওয়া উড়োজাহাজের মাধ্যমে করা সংগ্রহ করা হয়। স্যাটেলাইট ছবি এবং রিমোট-সেন্সিং যন্ত্র ব্যবহার করেও অবস্থান এবং তীব্রতার সংশোধনী পাওয়া যায়।
সিস্টেমের শনাক্তকরণ
right|thumb|350px|জুন ৭, ২০১৪ তে গাল্ফ, মেক্সিকোতে ০০জি তে তৈরি হওয়া একটা প্রশান্ত মহাসাগরীয় ঘটনার জন্য এটিসিএফে যোগান দেয়া তথ্য থেকে তৈরি হওয়া আটলান্টিক অবজেক্টিভ এইডের একটি বার্তা। লক্ষ্যনীয় যে, এটিকে AL902014 দিয়ে চিহ্নিত করা হয়েছে, যা দ্বারা ২০১৪ তে আটলান্টিকে তৈরি হওয়া বিশৃঙ্খলাকে বুঝানো হয়েছে। এটিসিএফের ভেতরে সিস্টেমগুলোকে বেসিনের উপস্বর্গ (AL, CP, EP, IO, SH, SL, WP) দিয়ে এবং ০০ থেকে ৪৯ পর্যন্ত বিভিন্ন সংখ্যা দিয়ে সক্রিয় গ্রীষ্মমন্ডলীয় ঘূর্ণিঝড়গুলোকে চিহ্নিত করা হয়, যা প্রতিটি নতুন সিস্টেম এবং এর সাথে সংযুক্ত বছরের জন্য বৃদ্ধি করা হয়। ৫০ থেকে ৭৯ পর্যন্ত সংখ্যাগুলো বেসিনের সংক্ষেপিত নামের সাথে যুক্ত করে বেসিন সংশ্লিষ্ট ট্রপিক্যাল সাইক্লোন ওয়ার্নিং সেন্টার এবং রিজিওনাল স্পেশালাইজড মেটেরিওলজিক্যাল সেন্টারে অভ্যন্তরীণ কাজে ব্যবহার করা হয়। ৮০এর ঘরের সংখ্যাগুলো প্রশিক্ষণের কাজে ব্যবহার করা হয় এবং সংখ্যাগুলো পুনঃব্যবহারযোগ্য। ৯০ এর ঘরের সংখ্যাগুলো বিভিন্ন আগ্রহের যায়গার জন্য ব্যবহার করা হয়, যা প্রায়শই বিনিয়োগ অথবা বিশৃঙ্খল আবহাওয়ারকে বোঝায়, এবং সংখ্যাগুলো কোন নির্দিষ্ট বছরে পুনঃব্যবহারও করা হয়। তাদের অবস্থা সংস্লিষ্ট তথ্যে ফাইলের সাথে নিম্নলিখিত উপায়ে তালিকাভুক্ত করা হয়: DB - disturbance, TD - tropical depression (গ্রীষ্মমন্ডলীয় নিম্নচাপ), TS - tropical storm (গ্রীষ্মমন্ডলীয় ঝড়), TY - typhoon (টাইফুন), ST - super typhoon (সুপার টাইফুন), TC - tropical cyclone (গ্রীষ্মমন্ডলীয় ঘূর্ণিঝড়), HU - hurricane (হারিক্যান), SD - subtropical depression (উপগ্রীষ্মমন্ডলীয় নিম্নচাপ), SS - subtropical storm (উপগ্রীষ্মমন্ডলীয় ঝড়), EX - extratropical systems, IN - inland (ভূমিতে উদ্ভূত), DS - dissipating (নিঃশ্বেষিত হচ্ছে এমন), LO - low (নিচু), WV - tropical wave (গ্রীষ্মমন্ডলীয় ঢেউ), ET - extrapolated (দূরদর্শিত), এবং XX - unknown(অজানা)। সময়কে ৪ সংখ্যার বছর, মাস, দিন এবং ঘণ্টা রূপে লেখা হয়।
অন্যত্র ব্যবহৃত অনুরূপ সফটওয়্যার
'৯০ এর দশকে অন্যান্য অনেক দেশ অনুরূপ ঘূর্ণিঝড় পূর্বাভাস দেবার সফটওয়্যার সিস্টেমের উন্নয়ন করে। অস্ট্রেলিয়ার ব্যুরো অফ মেটেওরোলজি অস্ট্রেলিয়ান ট্রপিক্যাল সাইক্লোন ওয়ার্কস্টেশন নামের একটি সিস্টেমের উন্নয়ন করে। কানাডিয়ান হারিক্যান সেন্টারের উন্নয়নকৃত সিস্টেমের নাম কানাডিয়ান হারিক্যান সেন্টার ফোরকাস্টার'স ওয়ার্কস্টেশন।
ক্রান্তীয় অতিবৃষ্টি অরণ্য জলবায়ু
ক্রান্তীয় অতিবৃষ্টি অরণ্য জলবায়ু একটি ক্রান্তীয় জলবায়ু যা সাধারণত নিরক্ষীয় অঞ্চলের ১০ থেকে ১৫ ডিগ্রি অক্ষাংশের মধ্যে অবস্থিত, এই অঞ্চলে প্রতি মাসে প্রায় বৃষ্টি হয়। এই অঞ্চলের জলবায়ুকে সাধারণত কোপেন জলবায়ু শ্রেণিবিন্যাসের অন্তর্ভুক্ত। ক্রান্তীয় অতিবৃষ্টি অরণ্য জলবায়ু অঞ্চল সাধারণত খুব উষ্ণ, আর্দ্র এবং ভেজা হয়।
বিবরণ
ক্রান্তীয় বৃষ্টিপাত অঞ্চলের অরণ্যতে এক ধরনের গ্রীষ্মমণ্ডলীয় জলবায়ু থাকে যেখানে সাধারণত কখনোই অতি শুষ্কতা বিরাজ করেনা- প্রতি মাসে কমপক্ষে গড় বৃষ্টিপাতের পরিমান কমপক্ষে । অতিবৃষ্টি অরণ্যের আবহাওয়ায় শুকনো মরসুম খুব স্বল্প এবং সাধারণত সারা বছর অতি ভারী বৃষ্টিপাত হয়।গ্রীষ্মমন্ডলীয় অতিবৃষ্টি অরণ্যের এক দিনের জলবায়ু ও তার পরের দিনের জলবায়ু প্রায় একই রকম হতে পারে, তবে দিন ও রাতের মধ্যে তাপমাত্রার পরিবর্তনের পরিমান বার্ষিক গড় তাপমাত্রার পরিবর্তনের চেয়ে অনেক বড় হতে পারে।
নিরক্ষীয় জলবায়ু বনাম ক্রান্তীয় বাণিজ্য-বায়ু জলবায়ু
যখন ক্রান্তীয় অতিবৃষ্টি জলবায়ু নিরক্ষীয় অঞ্চলের কাছাকাছি অবস্থিত বাণিজ্য বায়ু (এবং কোনও বা বিরল ঘূর্ণিঝড়বিহীন)-র চেয়ে আন্তঃপ্রান্তিক রূপান্তর অঞ্চল বা ইন্টারট্রপিক্যাল কনভার্জেন্স জোন(আইটিসিজেড) দ্বারা বেশি প্রভাবিত হয় তখন তাদেরকে নিরক্ষীয় জলবায়ুও বলা হয়। অপরপক্ষে, তারা যখন আইটিসিজেডের তুলনায় বাণিজ্য বায়ুর দ্বারা বেশি প্রভাবিত হয়, তখন তাদের বলা হয় ক্রান্তীয় বাণিজ্য-বায়ু জলবায়ু। বিশুদ্ধ নিরক্ষীয় জলবায়ুতে, বায়ুমণ্ডলের চাপ কম, অথবা প্রায় ধ্রুবক তাই (অনুভূমিক) চাপ নতি বা গ্রেডিয়েন্ট কম থাকে। বিশুদ্ধ নিরক্ষীয় জলবায়ুতে, বায়ুমণ্ডলের চাপ কম, অথবা প্রায় ধ্রুবক তাই (অনুভূমিক) চাপ নতি বা গ্রেডিয়েন্ট কম থাকে।ফলস্বরূপ এই অঞ্চলে বায়ুপ্রবাহ খুবই বিরল এবং সাধারণত দুর্বল হয় (উপকূলীয় অঞ্চলে সমুদ্র এবং স্থল হাওয়া বাদে) অপরপক্ষে অপেক্ষাকৃত উচ্চতর অক্ষাংশে অবস্থিত ক্রান্তীয় বাণিজ্য-বায়ু জলবায়ুতে বায়ুপ্রবাহ অপেক্ষাকৃত স্থায়ী, এই ঘটনা ব্যাখ্যা করে যে ক্রান্তীয় অতিবৃষ্টি অঞ্চলের ক্রান্তীয় ঘূর্ণাবর্ত ও শক্তিশালী বায়ুপ্রবাহের প্রাকৃতিক প্রতিরোধ হিসাবে ঘন অরণ্য অঞ্চলের উদ্ভব হয়েছে কিন্তু নিরক্ষীয় অঞ্চলে তা হয়নি।
বিতরণ
ক্রান্তীয় অতিবৃষ্টি অরণ্য জলবায়ু সাধারণত নিরক্ষীয় অঞ্চলের উত্তর এবং দক্ষিণে ১৫ ডিগ্রি অক্ষাংশের মধ্যে অবস্থিত, যা আন্তঃপ্রান্তিক রূপান্তর অঞ্চল বা ইন্টারট্রপিক্যাল কনভার্জেন্স জোন(আইটিসিজেড) (আইটিসিজেড) দ্বারা প্রভাবিত। এই জলবায়ুর প্রভাব সবচেয়ে বেশি দেখা যায় দক্ষিণ আমেরিকা, মধ্য আফ্রিকা, দক্ষিণ-পূর্ব এশিয়া এবং ওশেনিয়াতে। বৃষ্টিপাতের জন্য ঘন বনাঞ্চলগুলি সারা বছর অভিন্ন এবং একঘেয়েভাবে ভেজা থাকে। ওশেনিয়া, দক্ষিণ এবং মধ্য আমেরিকার উপকূল অঞ্চল, ইকুয়েডর থেকে বেলিজ, মধ্য আফ্রিকার কিছু অংশ এবং ইন্দোনেশিয়ার বেশিরভাগ অঞ্চলে এই জাতীয় উষ্ণ এবং আর্দ্র জলবায়ু বর্তমান।
পাটলীপুত্র
পাটলীপুত্র ছিল প্রাচীন ভারতের একটি শহর। এটি অধুনা ভারতের বিহার রাজ্যের রাজধানী পাটনা শহরের সন্নিকটে অবস্থিত ছিল। খ্রিস্টপূর্ব ৪৯০ অব্দে মগধের রাজা অজাতশত্রু গঙ্গা নদীর তীরে একটি ছোটো দুর্গের আকারে (পাটলীগ্রাম) পাটলীপুত্র শহরটি স্থাপন করেন।
আধুনিক পাটনা শহরের নিকটবর্তী অঞ্চলে ব্যাপকহারে পুরাতাত্ত্বিক খননকার্য চালানো হয়েছে। ২০শ শতাব্দীর প্রথম দিকে চালানো খননকার্যের ফলে জানা গিয়েছে, এখানে একটি বড়ো আকারের দুর্গ অবস্থিত ছিল। এও জানা গিয়েছে যে, সেই দুর্গটিকে শক্তপোক্ত করার জন্য কাঠের ব্যবহার করা হয়েছিল।
নাম ব্যুৎপত্তি
পাটলীপুত্রের নামকরণের ইতিহাস অস্পষ্ট। ‘পুত্র’ শব্দের অর্থ ছেলে। ‘পাটলী’ ধানের একটি প্রজাতির নাম (বিগনোনিয়া সুয়াভেওলেনস)। একটি কিংবদন্তি অনুসারে, ধানের উক্ত প্রজাতিটির নামেই এই শহরের নামকরণ করা হয়েছিল। অন্য একটি কিংবদন্তি অনুসারে, ‘পাটলীপুত্র’ নামটির অর্থ পাটলীর পুত্র। এই পাটলী ছিলেন রাজা সুদর্শনের কন্যা। এই শহরটি আগে পাটলীগ্রাম নামেও পরিচিত ছিল। কোনো কোনো গবেষকের মতে ‘পাটলীপুত্র’ শব্দটী এসেছে ‘পাটলীপুর’ শব্দটি থেকে।
ইতিহাস
আদি বৌদ্ধ ধর্মগ্রন্থগুলির (তিপিটক ও আগম) আগে পাটলীপুত্রের কোনো লিখিত উল্লেখ পাওয়া যায় না। উক্ত ধর্মগ্রন্থগুলিতে এটিকে পাটলীগ্রাম হিসেবে উল্লেখ করা হয়েছে। সেখানে এই অঞ্চলের প্রধান শহরগুলির তালিকায় পাটলীগ্রামের নাম অন্তর্ভুক্ত করা হয়নি। আদি বৌদ্ধ ধর্মগ্রন্থগুলি থেকে জানা যায় যে, গৌতম বুদ্ধের জীবনের শেষ পর্যায়ে পাটলীগ্রামের কাছে একটি শহর তৈরি হচ্ছিল। পুরাতাত্ত্বিক খননকার্য থেকেও জানা গিয়েছে খ্রিস্টপূর্ব ৩য় বা ৪র্থ শতাব্দীর আগে ওই অঞ্চলে নগরায়ণের কোনো প্রমাণ পাওয়া যায় না। খ্রিস্টপূর্ব ৩০৩ অব্দে গ্রিক ঐতিহাসিক ও রাজদূত মেগাস্থিনিস তাঁর গ্রন্থ ইন্ডিকাতে পাটলীপুত্রের নাম উল্লেখ করেন।
পাটলীপুত্র শহরটি উত্তর মধ্য ভারতে অবস্থিত থাকায় এখানেই পরপর অনেকগুলি রাজবংশ তাদের রাজধানী স্থাপন করেছিল। এই রাজবংশগুলির মধ্যে নন্দ, মৌর্য, শুঙ্গ, গুপ্ত ও পাল রাজবংশ উল্লেখযোগ্য। গঙ্গা, গণ্ডকী ও সোন নদীর সংযোগ স্থলে অবস্থিত পাটলীপুত্র ছিল একটি ‘জলদুর্গ’। এই অবস্থানগত সুবিধের জন্য মগধ সাম্রাজ্যের গোড়ার দিকে সিন্ধু-গাঙ্গেয় সমভূমি অঞ্চলে আধিপত্য বিস্তার করতে উক্ত সাম্রাজ্যের শাসকদের সুবিধে হয়েছিল। পাটলীপুত্র ছিল ব্যবসা ও বাণিজ্যের অন্যতম প্রধান কেন্দ্র। বণিক ও বিদ্বজ্জনেরা এই শহরে এসে বসতি স্থাপন করেছিলেন। বিশিষ্ট কূটনীতিবিদ চাণক্য এই শহরে বাস করতেন।
আদি বৌদ্ধ ধর্মগ্রন্থগুলিতে উল্লিখিত প্রথম দুটি বৌদ্ধ সঙ্গীতি এই শহরে আয়োজিত হয়েছিল। এদুটি হল: বুদ্ধের পরিনির্বাণের অব্যবহিত পরে প্রথম বৌদ্ধ সঙ্গীতি এবং সম্রাট অশোকের রাজত্বকালে দ্বিতীয় বৌদ্ধ সঙ্গীতি। জৈন ও ব্রাহ্মণ্য গ্রন্থগুলি থেকে জানা যায় অজাতশত্রুর ছেলে উদয়ভদ্র পাটলীপুত্রকে মগধের রাজধানী হিসেবে প্রতিষ্ঠা করেন।
মৌর্য সম্রাট চন্দ্রগুপ্ত মৌর্য ও মহামতি অশোকের রাজত্বকালে পাটলীপুত্র সমৃদ্ধির মধ্যগগনে আরোহণ করেছিল। খ্রিস্টপূর্ব ৩য় শতাব্দীতে সম্রাট অশোকের রাজত্বকালে পাটলীপুত্র ছিল সেকালের বিশ্বের বৃহত্তম শহরগুলির অন্যতম। মৌর্য শাসনে এই শহরের উন্নতির বিবরণ লিপিবদ্ধ করে রেখেছিলেন গ্রিক রাজদূত মেগাস্থিনিস। তিনি এই শহরটিকে "পালিবোথরা" বলে উল্লেখ করেন। পাটলীপুত্রে অশোকের প্রাসাদ ও সারা ভারতে তাঁর স্তম্ভগুলি নির্মিত হয়েছিল আখমানেশীয় প্রাসাদ ও পারসেপোলিস স্তম্ভগুলির আদলে। পাটলীপুত্রের অভ্যন্তরীণ স্থাপত্য ও অশোকের স্তম্ভগুলি পারস্যের অ্যাকিমেনিড স্থাপত্যের দ্বারা অনুপ্রাণিত হয়েছিল।
পাটলীপুত্র একটি গুরুত্বপূর্ণ বৌদ্ধ কেন্দ্র ছিল। এখানে একাধিক গুরুত্বপূর্ণ বৌদ্ধ মঠ অবস্থিত ছিল। গুপ্ত (খ্রিস্টীয় ৩য়-৬ষ্ঠ শতাব্দী) ও পাল (খ্রিস্টীয় ৮ম-১২শ শতাব্দী) সাম্রাজ্যেও পাটলীপুত্র ছিল রাজধানী। হিউয়েন সাং যখন এই শহরে এসেছিলেন, তখন এটি অনেকাংশে ধ্বংসপ্রাপ্ত হয়েছিল। ১২শ শতাব্দীতে মুসলমান আক্রমণের সময় এই শহর আরও ক্ষতিগ্রস্ত হয়। পরবর্তীকালে শেরশাহ সুরি পাটলীপুত্রকে রাজধানী করে এই শহরের নাম রাখেন পাটনা।
গঠন
পুরাতাত্ত্বিক খননকার্যের ফলে প্রাচীন শহরের একটি অংশের সন্ধান পাওয়া গেলেও, এর কিছু অংশ এখনও আধুনিক পাটনা শহরের মাটির নিচে অনাবিষ্কৃত অবস্থায় রয়েছে। মৌর্য রাজত্বকালে শহরটির আকৃতি ছিল চতুষ্কোণাকার। এটির দৈর্ঘ্য ছিল ১.৫ মাইল এবং প্রস্থ ছিল ৯ মাইল। শহরের কাঠের প্রাচীরের গায়ে ৬৪টি প্রবেশদ্বার ছিল। মনে করা হয়, অশোকের সময় কাঠের প্রাচীরের পরিবর্তে পাথরের প্রাচীর দেওয়া হয়।
বলদেব সিং তোমার
বলদেব সিং তোমার (জন্ম: ১৯ ডিসেম্বর ১৯৭০, শিলাই, সিরমৌর জেলা) একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি সিরমৌর জেলার শিলাই নির্বাচনী এলাকা থেকে হিমাচল প্রদেশ বিধানসভার সাবেক সদস্য।
দেবসভা মন্দির
দেবসভা মন্দিরটি ভারতের ওড়িশা রাজ্যের পুরানো ভুবনেশ্বরের  শহরে খরাখিয়া বৈদ্যনাথ মন্দির চত্বরে অবস্থিত। এটি একটি পরিত্যক্ত মন্দির এবং পূর্ব দিকে মুখোমুখি করে গড়ে উঠেছে মন্দিরটি  এবং মন্দিরের কোথাও  কোন দেবতা নেই। স্থানীয়দের মতে, মন্দির হল সমস্ত দেব-দেবীর মণ্ডলী এবং দেবী যার জন্য এটি দেবসভ নামে পরিচিত।
স্থাপত্য
পরিকল্পনাটিতে, দেবসভা মন্দিরটির একটি চৌকো স্তম্ভ আছে যার দৈর্ঘ্য ৪.০০ মিটার এবং একটি সম্মুখ বারান্দা ০.৯০ মিটার। এটি একটি পঞ্চরতথ হিসাবে একটি কেন্দ্রীয় রাহ এবং অরুঠা এবং কাঁকড়া প্যাগাস জোড়ার উভয় পক্ষের দ্বারা পৃথকিত হয়। মন্দিরটির বর্ধিতকরণে, পরিমাপ রেখা আদেশের পঞ্চভূম থেকে মস্তকা পর্যন্ত ৫.৭৩ মিটার উচু। নিচের থেকে উপরে দেবাসভা মন্দির একটি বাড, গদি এবং মস্তক আছে। বাঘের পাঁচগুচ্ছ বিভাজনের সাথে মন্দিরটির উচ্চতা ২.৪৩ মিটার পরিমাপ করে একটি পঞ্চঙ্গবাড়ী রয়েছে। নিচের অংশে পলাগাটির চারটি মৌলিক খানা, কুঁড়া, পটা এবং বাজান রয়েছে যা ০.৫৮ মিটার দূরযুদ্ধ ও ঊর্ধ্বাঙ্গা ০.৫০ মিটার এবং উচ্চতা ০.৫৩ মিটার উচ্চতায় যথাক্রমে ০.৫৫ মিটার উচ্চতার উচ্চতা ০.২৫ মিটার। ০.৫৭ মিটার পরিমাপের বারান্দা পাঁচটি ছাঁচনির্মাণ আছে। মন্দিরটির গণ্ডি ও মস্তকা ২.২৫ মিটার এবং উচ্চতা থেকে ১.০৫ মিটার পর্যন্ত পরিমাপ করে এবং ভাস্কর্যের অভিলাষগুলি ছাড়াই।
রাহা কুলুঙ্গি এবং পার্শ্ব দেবতা
পার্শ্বদেবতার নিদর্শনগুলি তিন দিকের প্যাগাস তলজাঁঙে অবস্থিত, যথা, পশ্চিমে, উত্তর ও দক্ষিণে  ০.৭৬ মিটার উচ্চতা x ০.৫৫ মিটার প্রস্থে x ০.২৫ মিটার গভীরতা। উচ্চতা ১.৭৯ মিটার এবং প্রস্থ ১.২০ মিটার পরিমাপ দরজা কপাট দুটি সমতল উল্লম্ব ব্যান্ড আছে। ডান দিকের দরজাটি আংশিকভাবে ভাঙ্গে গেছে। তবে রাজ্য সরকার বর্তমানে মন্দিরটির রক্ষনা বেক্ষনা ও সংস্কারের দায়ীত্ব নিয়েছে। মন্দিরটির যথা সম্ভব সংস্কারের চেষ্টা চলছে।
স্যামুয়েল পিয়েরপন্ট ল্যাংলি
thumb|স্যামুয়েল পিয়েরপন্ট ল্যাংলি স্যামুয়েল পিয়েরপন্ট ল্যাংলি (আগস্ট ২২, ১৮৩৪ - ফেব্রুয়ারি ২৭, ১৯০৬) একজন মার্কিন জ্যোতির্বিজ্ঞানী, পদার্থবিজ্ঞানী, বেলোমিটারের উদ্ভাবক এবং বিমান-চালনা ও নভোশ্চরণ বিদ্যার পথিকৃৎ। তিনি বোস্টন লাতিন স্কুল থেকে স্নাতক সম্পন্ন করেন এবং হার্ভার্ড কলেজ মানমন্দিরের সহকারী হিসেবে কর্মজীবন শুরু করেন। তিনি বিমান নিয়ে গবেষণা শুরু করেন ১৮৯৬ সালে। রাইট ভাইরা আকাশে উড়ার আগেই তিনি তিনবার আকাশে বিমান ওড়ানোর চেষ্টা করেছিলেন। তৃতীয় বারে প্রায় সফল হয়েছিলেন। কিন্তু পূর্ণ সফলতা আসেনি। ১৯১৪ সালে তার নির্মিত বিমানটিতেই শক্তিশালী ইঞ্জিন বসিয়ে তাকে আকাশে ওড়ানো হয়েছিল। কিন্তু তার আগেই তিনি মৃত্যুবরণ করেন। বিমান চালনা বিদ্যার ইতিহাসে তার অবদান স্বর্ণাক্ষরে লিখা থাকবে।
নাতাচা মারো
নাতাচা মারো জুতা এবং বুট প্রস্তুতকারক।
কর্ডওয়েনার্স কলেজে পড়ার জন্য ইংল্যান্ডের লন্ডনে যাওয়ার আগে নাতাচা ফ্রান্সের নিসে বড় হয়েছিলেন। একটি ঐতিহ্যবাহী শিক্ষানবিশ পরিবেশন করার পরে, সহকর্মী ডিজাইনার রবিন আর্চারের সাথে হাউস অফ হারলটে একটি সফল অংশীদারিত্বে প্রবেশ করার আগে তিনি ২০০০ সালে দক্ষিণ লন্ডনে তার প্রথম দোকান খোলেন।
পাতা কপি
পাতা কপি (/keɪl/) বা পাতা বাঁধাকপি বা কেইল হলো বাঁধাকপির একটি নির্দিষ্ট জাত (ব্রাসিকা অলেরাসিয়া) যা তাদের ভোজ্য পাতার জন্য চাষ করা হয়, যদিও কিছুসংখ্যক শোভা বর্ধক হিসাবে ব্যবহৃত হয়। পাতা কপির গাছে সবুজ বা বেগুনি রঙের পাতা থাকে এবং কেন্দ্রীয় পাতাগুলি মাথা তৈরি করে না (যেমন বাঁধাকপির মাথা থাকে)। পাতা কপিকে ব্রাসিকা অলেরাসিয়ার অনেক পোষা জাতের চেয়ে বন্য বাঁধাকপির কাছাকাছি জাতের বলে মনে করা হয়।
ব্যুৎপত্তি
পাতা কপি বা ক্যালে নামটি বিভিন্ন বাঁধাকপির জন্য খ্যাত উত্তরের মধ্য ইংরেজি ক্যাল (স্কট কাইল তুলনা করুন) থেকে উৎপন্ন। মূল উৎস হলো ল্যাটিন কুলিস 'বাঁধাকপি'।
ইতিহাস
alt=|বাম|থাম্ব| শিশুরা একটি পরিবারিক সবজি বাগান থেকে লাল রাশিয়ান পাতা কপি সংগ্রহ করছে
জাত
থাম্ব|সাদা এবং ল্যাভেন্ডারে শোভাময় পতা কপি
পুষ্টি মান
কাঁচা পাতা কপিতে আছে ৮৪% পানি, ৯% শর্করা, ৪% প্রোটিন এবং ১% স্নেহ পদার্থ (টেবিল)। প্রতি ১০০ গ্রাম কাঁচা পাতা কপিতে আছে ৪৯ ক্যালরি এবং প্রচুর পরিমাণে ভিটামিন কে যা একজন মানুষের দৈনিক চাহিদার (ডিভি) প্রায় ৩.৭ গুন পরিমাণ (টেবিল)। এটি ভিটামিন এ, ভিটামিন সি, ভিটামিন বি৬, ফোলেট এবং ম্যাঙ্গানিজের একটি সমৃদ্ধ উৎস (দৈনিক চাহিদার ২০% বা তার বেশি পরিমাণ) (টেবিল "পাতা কপি, কাঁচা" দেখুন)। পাতা কপি থায়ামিন, রিবোফ্ল্যাভিন, পেন্টোথেনিক অ্যাসিড, ভিটামিন ই এবং আয়রন, ক্যালসিয়াম, পটাসিয়াম এবং ফসফরাস সহ বেশ কয়েকটি খাদ্যের অত্যাবশ্যকীয় খনিজ উপাদানের একটি ভাল উৎস (১০–১৯% ডিভি) (টেবিল "পাতা কপি, কাঁচা")। কাঁচা পাতা কপি ফুটানো হলে বেশিরভাগ পুষ্টি হ্রাস পায়, তখনও ভিটামিন এ, সি এবং কে এবং ম্যাঙ্গানিজের পরিমাণ যথেষ্ট থাকে (টেবিল দেখুন "পাতা কপি, রান্না করা”)।
ফাইটোকেমিক্যাল
পাতা কপি ক্যারোটিন, লুটেইন এবং জেক্সানথিন এর ভাল উৎস (টেবিল)। ব্রোকলি এবং অন্যান্য ক্রুসিফেরাস শাকসব্জীগুলির মতো পাতা কপিতেও গ্লুকোসিনোলেট মিশ্রণ রয়েছে, যেমন গ্লুকোরাফেনিন, যা সালফোরাফিন গঠনে অবদান রাখে, প্রাথমিক গবেষণায় দেখা গেছে মানব স্বাস্থ্যের উপর এর কার্যকর প্রভাব আছে। সিদ্ধ পাতা কপিতে গ্লুকোসিনেট যৌগের পরিমাণ কমে যায়, যেখানে ভাপে, মাইক্রোওয়েভে রাঁধা বা ফেটান ভাজা হলে উল্লেখযোগ্য ক্ষতি হয় না। পাতা কপিতে অক্সালিক অ্যাসিড বেশি থাকে, তবে রান্না করা হলে এর পরিমাণ হ্রাস পায়। পাতা কপিতে ফেরিউলিক অ্যাসিডের মতো উচ্চ মাত্রার পলিফেনল থাক ে তবে পরিবেশগত এবং জেনেটিক কারণের কারণে এর পরমান পরিবর্তিত হয়।
একুশের গান
একুশের গান একটি বাংলা গান যাআমার ভাইয়ের রক্তে রাঙানো হিসেবে সুপরিচিত (প্রথম চরণ দ্বারা)। এই গানের কথায় ১৯৫২ সালের ফেব্রুয়ারি ২১ তারিখে সংঘটিত বাংলা ভাষা আন্দোলনের ইতিহাস ফুটে উঠেছে। সাংবাদিক ও লেখক আবদুল গাফফার চৌধুরী ১৯৫২ সালের ২১শে ফেব্রুয়ারিতে গানটি রচনা করেন। প্রথমে আবদুল লতিফ গানটি সুরারোপ করেন। তবে পরবর্তীতে আলতাফ মাহমুদের করা সুরটিই অধিক জনপ্রিয়তা লাভ করে, ১৯৫৪ সালের প্রভাত ফেরীতে প্রথম গাওয়া হয় আলতাফ মাহমুদের সুরে আমার ভাইয়ের রক্তে রাঙানো গানটি এবং এটিই এখন গানটির প্রাতিষ্ঠানিক সুর। ১৯৬৯ সালে জহির রায়হান তার 'জীবন থেকে নেওয়া' চলচ্চিত্রে গানটি ব্যবহার করেন। বর্তমানে এই গানটি হিন্দি, মালয়, ইংরেজি, ফরাসি, সুইডিশ, জাপানিসহ ১২টি ভাষায় গাওয়া হয়।
গানের কথা
একুশের গান আমার ভাইয়ের রক্তে রাঙানো একুশে ফেব্রুয়ারি আমি কি ভুলিতে পারি ছেলেহারা শত মায়ের অশ্রু গড়া-এ ফেব্রুয়ারি আমি কি ভুলিতে পারি আমার সোনার দেশের রক্তে রাঙানো একুশে ফেব্রুয়ারি আমি কি ভুলিতে পারি।।
জাগো নাগিনীরা জাগো নাগিনীরা জাগো কালবোশেখীরা শিশু হত্যার বিক্ষোভে আজ কাঁপুক বসুন্ধরা, দেশের সোনার ছেলে খুন করে রোখে মানুষের দাবী দিন বদলের ক্রান্তিলগ্নে তবু তোরা পার পাবি? না, না, না, না খুন রাঙা ইতিহাসে শেষ রায় দেওয়া তারই একুশে ফেব্রুয়ারি একুশে ফেব্রুয়ারি।
সেদিনও এমনি নীল গগনের বসনে শীতের শেষে রাত জাগা চাঁদ চুমো খেয়েছিল হেসে; পথে পথে ফোটে রজনীগন্ধা অলকনন্দা যেন, এমন সময় ঝড় এলো এক ঝড় এলো খ্যাপা বুনো।।
সেই আঁধারের পশুদের মুখ চেনা, তাহাদের তরে মায়ের, বোনের, ভায়ের চরম ঘৃণা ওরা গুলি ছোঁড়ে এদেশের প্রাণে দেশের দাবীকে রোখে ওদের ঘৃণ্য পদাঘাত এই সারা বাংলার বুকে ওরা এদেশের নয়, দেশের ভাগ্য ওরা করে বিক্রয় ওরা মানুষের অন্ন, বস্ত্র, শান্তি নিয়েছে কাড়ি একুশে ফেব্রুয়ারি একুশে ফেব্রুয়ারি।।
তুমি আজ জাগো তুমি আজ জাগো একুশে ফেব্রুয়ারি আজো জালিমের কারাগারে মরে বীর ছেলে বীর নারী আমার শহীদ ভায়ের আত্মা ডাকে জাগো মানুষের সুপ্ত শক্তি হাটে মাঠে ঘাটে বাটে দারুণ ক্রোধের আগুনে আবার জ্বালবো ফেব্রুয়ারি একুশে ফেব্রুয়ারি একুশে ফেব্রুয়ারি।।
প্রকাশ
গানটি একটি খবরের কাগজের শেষের পাতায় একুশের গান শিরোনামে প্রথম প্রকাশিত হয়। তখন গীতিকারের নাম ছাপা হয়নি। পরবর্তীতে অবশ্য গীতিকারের নাম ছাপা হয়। ১৯৫৪ সালে হাসান হাফিজুর রহমান সম্পাদিত একুশে সংকলনে প্রকাশিত হয় গানটি। তৎকালীন সরকার সংকলনটি বাজেয়াপ্ত করে।
রচনার ইতিহাস
১৯৫২ সালের একুশে ফেব্রুয়ারিতে পুলিশ ভাষা আন্দোলনকারী ছাত্রদের মিছিলে গুলি চালায়; এতে সালাম, বরকত,রফিক, জব্বার প্রমুখ ছাত্র হতাহত হয়। সেসময় ঢাকা কলেজের ছাত্র আবদুল গাফফার চৌধুরী ঢাকা মেডিকেলে যান আহত ছাত্রদের দেখতে। ঢাকা মেডিকেলের আউটডোরে তিনি মাথার খুলি উড়ে যাওয়া একটি লাশ দেখতে পান, যেটি ছিল ভাষা সংগ্রামী রফিকের লাশ। লাশটি দেখে তার মনে হয়, এটা যেন তার নিজের ভাইয়েরই রক্তমাখা লাশ। তৎক্ষণাত তার মনে গানের প্রথম দুইটি লাইন জেগে উঠে। পরে কয়েকদিনের মধ্যে ধীরে ধীরে তিনি গানটি লিখেন। ভাষা আন্দোলনের প্রথম প্রকাশিত লিফলেটে এটি 'একুশের গান' শিরোনামে প্রকাশিত হয়। ১৯৫৩ সালে হাসান হাফিজুর রহমান সম্পাদিত 'একুশে সংকলনে'ও এটি প্রকাশিত হয়।
তৎকালীন যুবলীগের সাংস্কৃতিক সম্পাদক কবিতাটি আব্দুল লতিফকে দিলে তিনি এতে সুরারোপ করেন। আব্দুল লতিফ তখন এটি বিভিন্ন অনুষ্ঠানে গাওয়া শুরু করেন। ঢাকা কলেজের কিছু ছাত্র কলেজ প্রাঙ্গণে শহীদ মিনার স্থাপনের চেষ্টা করার সময়ও গানটি গেয়েছিল। গানটি গাওয়া ও লেখার অপরাধে ঢাকা কলেজ থেকে ১১জন ছাত্রকে বহিস্কার করা হয়েছিল।
১৯৫৪ সালে আলতাফ মাহমুদ, যিনি সেসময়কার একজন নামকরা সুরকার এবং বাংলাদেশের স্বাধীনতা যুদ্ধের এক বীর মুক্তিযোদ্ধা ছিলেন, গানটিতে পুনরায় সুরারোপ করেন। ১৯৫৪ সালে আলতাফ মাহমুদের সুরে প্রভাত ফেরি'তে প্রথম গানটি গাওয়া হয়েছিলো। কিন্তু গান গাওয়ার অপরাধে ঢাকা কলেজ থেকে ১১ জন ছাত্রকে বহিষ্কার করা হয়েছিল। বর্তমানে এটিই গানটির প্রাতিষ্ঠানিক সুর হিসেবে স্বীকৃতিপ্রাপ্ত। প্রতিবছর ২১ ফেব্রুয়ারিতে বাংলাদেশের সব অঞ্চল থেকে ভাষা শহীদদের প্রতি শ্রদ্ধা জানাতে শত শত মানুষ এই গান গেয়ে শহীদ মিনার অভিমুখে খালি পায়ে হেঁটে যান।
ভাষা শহীদের প্রতি শ্রদ্ধা জানাতে একুশে ফেব্রুয়ারির প্রভাত ফেরীতে এই গান গেয়ে সবাই শহীদ মিনারে ফুল দিয়ে শ্রদ্ধা নিবেদন করতে যায়। বিবিসি শ্রোতা জরিপে বাংলা ভাষার শ্রেষ্ঠ গানের তালিকায় এটি তৃতীয় স্থান লাভ করেছে।
ডেভিড ব্রাউন
ডেভিড জন ব্রাউন (David Brown; জন্ম: ৩০ জানুয়ারি, ১৯৪২) স্টাফোর্ডশায়ারের ওয়ালসল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ১৯৬৫ থেকে ১৯৬৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ক্রিকেটে ওয়ারউইকশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন ডেভিড ব্রাউন। ক্রিকেট লেখক কলিন বেটম্যান তার সম্পর্কে মন্তব্য করেন যে, ব্রাউন লম্বুটে গড়নের ও জনপ্রিয় পেসার ছিলেন। সাহসী, দৃঢ়প্রত্যয়ী ও অভিযোগবিহীন প্রচেষ্টায় অংশ নিতেন।
প্রারম্ভিক জীবন
কুইন্স মেরি’জ গ্রামার স্কুলে অধ্যয়ন করেন তিনি। ১৯৬১ সালে ওয়ারউইকশায়ারের পক্ষে অভিষেক ঘটে ডেভিড ব্রাউনের। ইংরেজ প্রচলিতধারার নির্ভরযোগ্য সিম বোলার ছিলেন তিনি। ৬ ফুট ৪ ইঞ্চির দীর্ঘ উচ্চতাকে কাজে লাগিয়ে যে-কোন ধরনের উইকেটে বলকে বাউন্স করাতে পারদর্শী ছিলেন তিনি। ফলে ব্যাটিং উপযোগী উইকেটেও তার বোলিংয়ের কার্যকারিতা প্রকাশ পেতো যা তিনি স্বদেশের সবুজ পিচে পেয়েছিলেন। আঘাতপ্রাপ্তিকে উপেক্ষা করে ১,১৬৫টি প্রথম-শ্রেণীর উইকেট পেয়েছেন।
আন্তর্জাতিক ক্রিকেট
১৯৬০-এর দশকের শেষদিকে নিয়মিতভাবে ইংল্যান্ডের পক্ষে খেলেছেন। সর্বমোট ৭৯টি টেস্ট উইকেট লাভে সক্ষমতা দেখান। ব্যক্তিগত সেরা বোলিং পরিসংখ্যান গড়েন ৫/৪২। ২২ জুলাই, ১৯৬৫ তারিখে টেস্ট অভিষেক ঘটে ডেভিড ব্রাউনের। ১৯৬৯ সাল পর্যন্ত তার টেস্ট খেলোয়াড়ী জীবন চলমান ছিল। এ সময়ে তিনি ছাব্বিশটি টেস্টে অংশগ্রহণের সুযোগ পেয়েছিলেন।
১৯৬৪-৬৫ মৌসুমে ইংরেজ দল দক্ষিণ আফ্রিকা গমন করে। ঐ সফরে জন প্রাইস, ডেভিড ব্রাউন ও টম কার্টরাইটের ন্যায় বোলারেরা আঘাতের কবলে পড়লে কেন পালমারকে দলে অন্তর্ভুক্ত করা হয়। এ সময়ে তিনি জোহেন্সবার্গে প্রশিক্ষণ নিচ্ছিলেন। ১৯৬৫-৬৬ মৌসুমের অ্যাশেজ সিরিজে খেলার জন্য অস্ট্রেলিয়া গমন করেন। সিডনিতে অনুষ্ঠিত সিরিজের তৃতীয় টেস্টে তিনি তার সেরা বোলিং করেছিলেন। ৫/৬৩ বোলিং পরিসংখ্যান গড়ে অস্ট্রেলিয়াকে ফলো-অনে পাঠাতে সক্ষমতা দেখান। এরফলে পঞ্চাশ বছর পর ইংল্যান্ড তাদের সর্ববৃহৎ জয়ের সন্ধান পায়। এ বিজয়টি অনেকাংশে পরিচারিকার হাঁটুতে কনুই বাঁকিয়ে বসে থাকার ন্যায় ছিল। ড্র হওয়া ঐ সিরিজটিতে ৩৭.১৮ গড়ে মাত্র ১১ উইকেট দখল করেছিলেন।
১৯৬৯ সালের প্রথমার্ধ্বে ডেভিড ব্রাউন উইকেট প্রতি ২০ রান দিয়ে চৌদ্দ উইকেট দখল করেন। এরফলে, ইংল্যান্ড দল খুব সহজেই ওয়েস্ট ইন্ডিজের বিপক্ষে জয় তুলে নিতে সক্ষম হয়। জন স্নো’র সাথে বোলিং উদ্বোধনে নামতেন। কিন্তু স্নো’র আঘাতপ্রাপ্তির ফলে অ্যালান ওয়ার্ড তার সাথে জুটি গড়েন। ইংল্যান্ডের পরবর্তী প্রতিপক্ষ নিউজিল্যান্ডের বিপক্ষে অনুষ্ঠিত সিরিজের প্রথম টেস্টে তারা বোলিং উদ্বোধনে নামেন। স্নো’র সুস্থতার পর দ্বিতীয় টেস্টের জন্য দল ঘোষণা করা হলে দেখা যায় যে, ওয়ার্ডের সাথে ব্রাউনকে খেলানো হবে না। এর প্রেক্ষিতে পরবর্তীকালে আর ব্রাউনকে আন্তর্জাতিক ক্রিকেট অঙ্গনে খেলতে দেখা যায়নি।
অধিনায়কত্ব লাভ
তার নেতৃত্বের গুণাবলীর কারণে ১৯৬৬-৬৭ মৌসুমে পাকিস্তান সফরে মেরিলেবোন ক্রিকেট ক্লাবের অনূর্ধ্ব-২৫ দলে সহঃ অধিনায়কের দায়িত্ব দেয়া হয়। এরপর ১৯৭৫ থেকে ১৯৭৭ সাল পর্যন্ত ওয়ারউইকশায়ার দলের অধিনায়কত্ব প্রদান করা হয়।
বিলাসীপাড়া পশ্চিম বিধানসভা কেন্দ্র
বিলাসীপাড়া পশ্চিম (বিধানসভা কেন্দ্র) ভারতের আসাম বিধানসভার ১২৬ আসনের একটি। বিলাসিপাড়া পশ্চিম ধুবরি লোকসভা কেন্দ্রের একটি অংশ গঠন করে।
ঘোঘরদিহা
জনসংখ্যার উপাত্ত
ভারতের ২০০১ সালের আদমশুমারি অনুসারে ঘোঘরদিহা শহরের জনসংখ্যা হল ১৪,৫২৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৪৩%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ৩৩%। সারা ভারতের সাক্ষরতার হার ৫৯.৫%, তার চাইতে ঘোঘরদিহা এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
নারিন্দার ঠাকুর
নারিন্দার ঠাকুর থেকে একজন ভারতীয় রাজনীতিবিদ ভারতীয় জনতা পার্টির একজন সদস্য। তিনি হিমাচল প্রদেশ বিধানসভায় হিমাচল প্রদেশের হামিরপুর আসনের প্রতিনিধিত্ব করেছেন। তিনি আইএনসির কুলদীপ সিং পাঠানিয়াকে ৭,২৩১ ভোটে পরাজিত করেছিলেন।
হামিদুর রহমান
মোহাম্মদ হামিদুর রহমান (২ ফেব্রুয়ারি ১৯৫৩ - ২৮ অক্টোবর ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম। মাত্র ১৮ বছর বয়সে শহীদ হওয়া হামিদুর রহমান সাত জন বীর শ্রেষ্ঠ পদকপ্রাপ্ত শহীদ মুক্তিযোদ্ধাদের মধ্যে সর্বকনিষ্ঠ।
জন্ম ও শিক্ষাজীবন
মোহাম্মদ হামিদুর রহমানের জন্ম ১৯৫৩ সালের ২ ফেব্রুয়ারি তদানিন্তন যশোর জেলার (বর্তমানে ঝিনাইদহ জেলা) মহেশপুর উপজেলার খদ্দখালিশপুর গ্রামে। তার পিতার নাম আক্কাস আলী মন্ডল এবং মায়ের নাম মোসাম্মাৎ কায়মুন্নেসা। শৈশবে তিনি খালিশপুর প্রাথমিক বিদ্যালয় এবং পরবর্তীকালে স্থানীয় নাইট স্কুলে সামান্য লেখাপড়া করেন।
কর্মজীবন
১৯৭০ সালে হামিদুর যোগ দেন সেনাবাহিনীতে সিপাহী পদে৷ তাঁর প্রথম ও শেষ ইউনিট ছিল ইস্ট বেঙ্গল রেজিমেন্ট৷ সেনাবাহিনীতে ভর্তির পরই প্রশিক্ষণের জন্য তাকে পাঠানো হলো চট্টগ্রামের ইস্ট বেঙ্গল রেজিমেন্ট সেন্টারে৷ ২৫ মার্চের রাতে চট্টগ্রামের ইস্ট বেঙ্গল রেজিমেন্ট ওখানকার আরও কয়েকটি ইউনিটের সমন্বয়ে পাকিস্তানি হানাদার বাহিনীর বিরুদ্ধে বিদ্রোহ ঘোষণা করে মুক্তিযুদ্ধে অংশ নেয়৷
মুক্তিযুদ্ধে ভূমিকা
thumb|কবর ১৯৭১ সালের ২৫ মার্চ পাকিস্তান সেনাবাহিনীর আক্রমণের মুখে চাকরিস্থল থেকে নিজ গ্রামে চলে আসেন। বাড়ীতে একদিন থেকে পরদিনই মুক্তিযুদ্ধে যোগ দেওয়ার জন্য চলে যান মৌলভীবাজার জেলার কমলগঞ্জ থানার ধলই চা বাগানের পূর্ব প্রান্তে অবস্থিত ধলই বর্ডার আউটপোস্টে। তিনি ৪নং সেক্টরে যুদ্ধ করেন। ১৯৭১ সালের অক্টোবর মাসে হামিদুর রহমান ১ম ইস্টবেঙ্গলের সি কোম্পানির হয়ে ধলই সীমান্তের ফাঁড়ি দখল করার অভিযানে অংশ নেন। ভোর চারটায় মুক্তিবাহিনী লক্ষ্যস্থলের কাছে পৌঁছে অবস্থান নেয়। সামনে দু প্লাটুন ও পেছনে এক প্লাটুন সৈন্য অবস্থান নিয়ে অগ্রসর হতে থাকে শত্রু অভিমুখে। শত্রু অবস্থানের কাছাকাছি এলে একটি মাইন বিস্ফোরিত হয়। মুক্তিবাহিনী সীমান্ত ফাঁড়ির খুব কাছে পৌছে গেলেও ফাঁড়ির দক্ষিণ-পশ্চিম প্রান্ত হতে পাকিস্তানি সেনাবাহিনীর মেশিনগানের গুলিবর্ষণের জন্য আর অগ্রসর হতে পারছিলো না। অক্টোবরের ২৮ তারিখে ১ম ইস্ট বেঙ্গল রেজিমেন্ট ও পাকিস্তান বাহিনীর ৩০এ ফ্রন্টিয়ার রেজিমেন্টের মধ্যে তুমুল সংঘর্ষ বাধে। ইস্ট বেঙ্গল রেজিমেন্টের ১২৫ জন মুক্তিযোদ্ধা যুদ্ধে অংশ নেয়। মুক্তিবাহিনী পাকিস্তান বাহিনীর মেশিনগান পোস্টে গ্রেনেড হামলার সিদ্ধান্ত নেয়। গ্রেনেড ছোড়ার দায়িত্ব দেয়া হয় হামিদুর রহমানকে। তিনি পাহাড়ি খালের মধ্য দিয়ে বুকে হেঁটে গ্রেনেড নিয়ে আক্রমণ শুরু করেন। দুটি গ্রেনেড সফলভাবে মেশিনগান পোস্টে আঘাত হানে, কিন্তু তার পরপরই হামিদুর রহমান গুলিবিদ্ধ হন। সে অবস্থাতেই তিনি মেশিনগান পোস্টে গিয়ে সেখানকার দুই জন পাকিস্তানি সৈন্যের সাথে হাতাহাতি যুদ্ধ শুরু করেন। এভাবে আক্রণের মাধ্যমে হামিদুর রহমান এক সময় মেশিনগান পোস্টকে অকার্যকর করে দিতে সক্ষম হন। এই সুযোগে ইস্ট বেঙ্গল রেজিমেন্টের মুক্তিযোদ্ধারা বিপুল উদ্যমে এগিয়ে যান, এবং শত্রু পাকিস্তান সেনাবাহিনীকে পরাস্ত করে সীমানা ফাঁড়িটি দখল করতে সমর্থ হন। কিন্তু হামিদুর রহমান বিজয়ের স্বাদ আস্বাদন করতে পারেননি, ফাঁড়ি দখলের পরে মুক্তিযোদ্ধারা শহীদ হামিদুর রহমানের লাশ উদ্ধার করে। হামিদুর রহমানের মৃতদেহ সীমান্তের অল্প দূরে ভারতীয় ভূখন্ডে ত্রিপুরা রাজ্যের হাতিমেরছড়া গ্রামের স্থানীয় এক পরিবারের পারিবারিক গোরস্থানে দাফন করা হয়। নিচু স্থানে অবস্থিত কবরটি এক সময় পানির তলায় তলিয়ে যায়। ২০০৭ সালের ২৭শে অক্টোবর বাংলাদেশের তত্ত্বাবধায়ক সরকার হামিদুর রহমানের দেহ বাংলাদেশে ফিরিয়ে আনার সিদ্ধান্ত নেয়। সেই অনুযায়ী ২০০৭ সালের ১০ই ডিসেম্বর বাংলাদেশ রাইফেলসের একটি দল ত্রিপুরা সীমান্তে হামিদুর রহমানের দেহাবশেষ গ্রহণ করে, এবং যথাযোগ্য মর্যাদার সাথে কুমিল্লার বিবিরহাট সীমান্ত দিয়ে শহীদের দেহাবশেষ বাংলাদেশে নিয়ে আসা হয়। ১১ই ডিসেম্বর রাষ্ট্রীয় মর্যাদায় বীর শ্রেষ্ঠ হামিদুর রহমানকে ঢাকার বুদ্ধিজীবী কবরস্থানে সমাহিত করা হয়।
পুরস্কার ও সম্মাননা
মুক্তিযুদ্ধে অসামান্য অবদানের জন্য বাংলাদেশের সর্বোচ্চ সামরিক পদক বীর শ্রেষ্ঠ পদক দেয়া হয় সিপাহী হামিদুর রহমানকে। এছাড়া তার নিজের গ্রাম 'খোর্দ খালিশপুর'-এর নাম পরিবর্তন করে রাখা হয় হামিদনগর৷ এই গ্রামে তার নামে রয়েছে একটি সরকারি প্রাথমিক বিদ্যালয়৷ ঝিনাইদহ সদরে রয়েছে একটি স্টেডিয়াম । একটি ফেরিও তার নামে রাখা হয়েছে । ১৯৯৯ সালে খালিশপুর বাজারে প্রতিষ্ঠিত হয়েছে একটি কলেজ ৷ স্বাধীনতার ৩৬ বছর পর এই শহীদের স্মৃতি রক্ষার্থে তার গ্রামে লাইব্রেরি ও স্মৃতি জাদুঘর নির্মাণের কাজ শুরু করেছে মুক্তিযুদ্ধ বিষয়ক মন্ত্রণালয় ৷ ১২ জুন ২০০৭ সালে এই কলেজ প্রাঙ্গণে ৬২ লাখ ৯০ হাজার টাকা ব্যয়ে শুরু হয় এই নির্মাণ কাজ৷
২০১৬ সালে কুষ্টিয়ার ইসলামী বিশ্ববিদ্যালয়ের ছাত্র-শিক্ষক সাংস্কৃতিক কেন্দ্রের (টিএসসিসি) নাম পরিবর্তন করে বীর শ্রেষ্ঠ হামিদুর রহমানের নামে বীর শ্রেষ্ঠ হামিদুর রহমান কেন্দ্রীয় মিলনায়তন নামকরণ করা হয়েছে ।
কোর্পস হাজব্যান্ড
কোর্পস হাজব্যান্ড (Corpse Husband; জন্ম: ৮ আগস্ট ১৯৯৭; সংক্ষেপে কোর্পস নামেও পরিচিত ) হলেন একজন মার্কিন ইন্টারনেট ব্যক্তিত্ব এবং সঙ্গীতজ্ঞ, যিনি ইউটিউবে তার মুখহীন কাজের জন্য সুপরিচিত। এছাড়াও তিনি তার ইউটিউব চ্যানেলে ভীতিকর কাহিনী বর্ণনা এবং বিভিন্ন ভিডিও গেম খেলে থাকেন। তিনি খুব গভীর অথবা নিচু কণ্ঠস্বর থাকার জন্য পরিচিত।
প্রারম্ভিক জীবন
কোর্পস হাজব্যান্ড ১৯৯৭ সালের ৮ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার সান দিয়েগোয় জন্মগ্রহণ করেছেন।
কর্মজীবন
২০১৫ সালে, কোর্পস হাজব্যান্ড তার চ্যানেলে ভীতিকর কাহিনী বর্ণনা করে ইউটিউবে তার কর্মজীবন শুরু করেন, যা তিনি ২০২০ সাল পর্যন্ত ধারাবাহিকভাবে ৫ বছর ধরে করেছেন। মাঝে ২০১৬ সালে তিনি সঙ্গীতে আত্মপ্রকাশ করেছেন; তার প্রথম গান হচ্ছে দ্য লিভিং টুম্বস্টোন অ্যান্ড ক্রাশার পি-এর সাথে "গ্রিম গ্রিনিং গোস্ট"। ২০২০ সালের জুন মাসে, কোর্পস হাজব্যান্ড তার প্রথম একক "মিস ইউ!" প্রকাশ করেন, যা বিলবোর্ডের রক/অল্ট তালিকায় ৩১ নম্বর স্থান অর্জন করেছিল। অতঃপর তার দ্বিতীয় একক "হোয়াইট টি" একই মাসে মুক্তি পায়, যা একই চার্টে ৩২ নম্বরে পৌঁছেছিল।
২০২০ সালের সেপ্টেম্বর মাসে, কোর্পস হাজব্যান্ড অ্যামাং আস ভিডিও গেম স্ট্রিমিং এবং কন্টেন্ট তৈরি করা শুরু করেন, যা তাকে জনপ্রিয়তা অর্জন করতে সহায়তা করেছে। একই মাসে তার একক "ই-গার্লস আর রুইইং মাই লাইফ!" মুক্তি পায়, যেখানে তার সাথে র‍্যাপার স্যাভেজ গাস্প কণ্ঠ মিলিয়েছে। এই গানটি বুলগেরীয় (আইএফপিআই) তালিকায় ২৮ নম্বর স্থান অর্জন করেছিল, যুক্তরাজ্যের একক তালিকায় ৯০ এবং বাবলিং আন্ডার (বিলবোর্ড) ২৪তম স্থান অধিকার করে; এটি স্পোটিফাইয়ে ১০০ মিলিয়ন বার স্ট্রিম হয়েছে এবং স্পোটিফাইয়ের ভাইরাল ৫০ গানের চার্টে ২ নম্বরে ছিল।
২০২০ সালের অক্টোবর মাসে তিনি মার্কিন যুক্তরাষ্ট্র প্রতিনিধি পরিষদের সদস্য আলেক্সান্দ্রিয়া ওকাসিও কোর্তেস এবং ইলহান ওমরের সাথে যুক্তরাষ্ট্রের রাষ্ট্রপতি নির্বাচন ২০২০-এর জন্য ভোটের প্রচারণার অংশ হিসেবে ডিসগাইজড টোস্ট, জ্যাকসেপ্টিকআই, ক্রিটিকাল এবং পোকিম্যানের মতো স্ট্রিমারের সাথে অ্যামাং আস খেলেছেন। এছাড়াও অক্টোবর মাসে তিনি "অ্যাগোরাফোবিক" নামক তার আরেকটি একক গান প্রকাশ করেন, যা মুক্তির ৪ মাস পরে বিলবোর্ডের রক/অল্ট তালিকার ২১ নম্বরে অভিষেক করে।
২০২১ সালের ১২ই মার্চ তারিখে, কোর্পস হাজব্যান্ড "ডেওয়াকার" শিরোনামে মেশিন গান কেলির সাথে একটি একক গান প্রকাশ করেন।
ফিতাওয়ালা কাঠঠোকরা
ফিতাওয়ালা কাঠঠোকরা (বৈজ্ঞানিক নাম: Picus vittatus) (ইংরেজি নাম Laced woodpecker) Picidae  (পিসিডি) গোত্র বা পরিবারের অন্তর্গত Picus গণের অন্তর্ভুক্ত এক প্রজাতির পাখি।
বিস্তৃতি
ফিতাওয়ালা কাঠঠোকরা কম্বোডিয়া, চীন, ইন্দোনেশিয়া, লাওস, মালয়েশিয়া, মায়ানমার, সিঙ্গাপুর, থাইল্যান্ড ও ভিয়েতনামের দক্ষিণ-পূর্ব এশিয়া জুড়ে দেখা যায়।
বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।সুন্দরবন থেকে ১৯৫৮ সালে সংগৃহীত নমুনা দেখে একটি মাত্র তালিকায় পাখিটি বাংলাদেশের পাখি বলে ধারণা করা হলেও পরে নমুনাটি দাগিবুক কাঠঠোকরা হিসেবে শনাক্ত করা হয়েছে।
মার্ক বার্ত্রা
মার্ক বার্ত্রা আরেগাল (জন্ম ১৫ জানুয়ারি ১৯৯১) একজন স্পেনীয় পেশাদার ফুটবলার, যিনি বরুসিয়া ডর্টমুন্ড এর হয়ে একজন সেন্ট্রাল ডিফেন্ডার হিসেবে খেলেন।
বার্সেলোনা
২০১০ সালের ১৪ ফেব্রুয়ারি, অ্যাটলেটিকো মাদ্রিদের বিপক্ষে খেলায় বার্সেলোনার হয়ে তার অভিষেক হয়। জেফ্রেন সুয়ারেজের বদলি হিসেবে তিনি মাঠে নামেন। খেলায় বার্সেলোনা ২–১ ব্যবধানে পরাজিত হয়। এর এক বছর তিন মাস পর লা লিগায় দেপর্তিভো লা করুনার বিপক্ষে খেলায় প্রথম একাদশে জায়গা পান বার্ত্রা। তিনি পুরো ৯০ মিনিট খেললেও, খেলাটি গোলশূন্য ড্র হয়।
২০১৩ সালের ২৪ সেপ্টেম্বর, বার্সেলোনার হয়ে নিজের দ্বিতীয় গোল করেন মার্ক বার্ত্রা। খেলার প্রথমার্ধে ইনজুরি আক্রান্ত মাশ্চেরানোর বদলি হিসেবে নেমেছিলেন তিনি। ক্যাম্প ন্যু-তে রিয়াল সোসিয়েদাদের বিপক্ষে ঐ খেলায় বার্সেলোনা ৪–১ গোলের ব্যবধানে জয় লাভ করে।
বরুসিয়া ডর্টমুন্ড
২০১৬ সালে ৮০ লক্ষ ইউরোর বিনিময়ে বারত্রা জার্মান ক্লাব বরুসিয়া ডর্টমুন্ড এ যোগ দেন।
এম হামিদ
এম হামিদ একজন বাংলাদেশী নাট্যকার ও নাট্যব্যক্তিত্ব। মার্চ ২০১২ থেকে এপ্রিল ২০১৪ পর্যন্ত বাংলাদেশ টেলিভিশনের মহাপরিচালকের দায়িত্ব পালন করেছিলেন।  বাংলাদেশী স্যাটেলাইট টেলিভিশন চ্যানেল আরটিভির প্রাক্তন প্রধান নির্বাহী কর্মকর্তা। নাট্যচক্র নাট্যদলের প্রতিষ্ঠাতা সভাপতি হিসাবে দায়িত্ব পালন করেছেন।
বাংলাদেশ সরকার নাটকে অবদানের জন্য ২০১৮ শিল্পকলা পদক প্রদান করেছে। সংস্কৃতি ও নাটকে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
শৈশব ও পড়ালেখা
জগন্নাথ কলেজের ছাত্র ছিলেন। তিনি ঢাকা বিশ্ববিদ্যালয় কেন্দ্রীয় ছাত্র ইউনিয়ন (ডিইউসিএসইউ) সাংস্কৃতিক সম্পাদক হিসাবে দায়িত্ব পালন করেছিলেন। কল্যাণ মিত্রের সুরজমহল নাটকে নাট্য অভিনয়ের মাধ্যমে অভিনয় জীবন শুরু করেছিলেন। তিনি তাঁর বন্ধুদের নিয়ে ১৯৭২ সালের সেপ্টেম্বরে নাট্যচক্র প্রতিষ্ঠা করেন। ২০০৪ সাল পর্যন্ত তিনি নাট্যচক্রের আটটি নাটক পরিচালনা করেছিলেন।
ব্যক্তিগত জীবন
হামিদ ১৯৭৮ সালের ২৪ ডিসেম্বর থেকে অবসরপ্রাপ্ত টেলিভিশন এবং মঞ্চ অভিনেত্রী ফাল্গুনী হামিদ এর সাথে বিবাহ বন্ধনে আবদ্ধ হন। তাদের একটি কন্যা রয়েছে যার নাম তনিমা হামিদ এবং পুত্র প্রান্তর।
তার দুই ভাই সংস্কৃতি প্রতিমন্ত্রী কে এম খালিদ, অভিনেতা মাহমুদ সাজ্জাদ।
এলইডি ডিসপ্লে
thumb|এলইডি ডিসপ্লের Detail view। red, green and blue diodes ম্যাট্রিক্সের সাথে। right|thumb|The long LED display on the Fremont Street Experience is currently the largest in the world. একটি এলইডি ডিসপ্লে হচ্ছে সমতল প্যানেল ডিসপ্লে যা আলোক বিচ্ছুরণকারী ডায়োড এর একটি সারিকে পিক্সেল হিসেবে ব্যবহার করে একটি ভিডিও ডিসপ্লে এর জন্য। এদের ঔজ্জ্বল্য এদের বাইরে ব্যবহারের উপযোগী করে তোলে। এলইডি ডিসপ্লে প্রদর্শন যন্ত্রে ব্যবহৃত হওয়ার পাশাপাশি সাধারণ আলোকসজ্জাতেও ব্যবহার করার উপযোগী।
ইতিহাস
জেমস পি মিচেল ১৯৭৭ সালে প্রথম সম্পূর্ণ ফ্ল্যাট প্যানেল টিভি স্ক্রিন তৈরি, প্রদর্শিত এবং নথিভুক্ত করেছিলেন বলে ধারণা করা হয়। মডুলার, পরিমাপযোগ্য ডিসপ্লে শুরুতে ডিজাইন করা হয়েছিল শত শত Mv50 এলইডি দিয়ে এবং টেক্সাস ইনস্ট্রুমেন্টস থেকে নতুন বের হওয়া ট্রানজিসটর-ট্রানজিসটর লজিক মেমোরি এড্রেসিং সার্কিট দিয়ে। ১/৪  ইঞ্চি পাতলা ফ্ল্যাট প্যানেল প্রোটোটাইপ এবং বৈজ্ঞানিক নথিপত্র প্রদর্শিত হয় ওয়াশিংটন ডিসিতে ২৯তম ISEF এক্সপোতে। ১৯৭৮ সালে এটি পুরস্কারপ্রাপ্ত হয় নাসা এবং জেনারেল মোটরস কর্পোরেশন কর্তৃক। একটি লিকুইড ক্রিস্টাল ডিসপ্লে(LCD) ম্যাট্রিক্স ডিজাইনও উদাহৃত হয়েছিল এলইডি পেপারে বিকল্প x-y স্ক্যান প্রযুক্তি হিসেবে এবং একটি ভবিষ্যৎ টিভি ডিসপ্লের বিকল্প মাধ্যম হিসেবে। ৭০ বছরের বেশি পুরনো এনালগ (cathode-ray tube technology) এর আধুনিক  x-y scan system এর সাথে  পরিবর্তন একটি বড় ধরনের অগ্রগতি। ইলেক্ট্রো ম্যাগনেটিক স্ক্যান সিস্টেমের অপসারন একইসাথে অপসারন করে inductive deflection, electron beam এবং color convergence সার্কিটের।এই আধুনিক x-y scan সিস্টেম  আধুনিক টিভির বর্তমান  পাতলা আকারের হতে সাহায্য করেছে।
১৯৭৭ সালের মডেলটি ছিল একরঙা এর ডিজাইন অনুসারে। কার্যকর ব্লু এলইডি আসেনি পরবর্তী এক যুগেও। বর্তমানে বড় displays অধিক-উজ্জ্বল্ল্যের ডায়োড ব্যবহার করে অধিক বর্ণালি পাবার জন্য। ৩ যুগেরও বেশি সময় পর সনি ওলেড টিভি নিয়ে আসে।সনি XEL-1 OLED screen বাজারে নিয়ে আসে ২০০৯ সালে। পরবর্তীতে CES 2012 এ সনি ক্রিস্টাল এলইডি নিয়ে আসে, যা একটি true LED-display সংবলিত টিভি।
২০১১ সালে উয়েফা চাম্পিয়ন্স লিগ ম্যাঞ্চেস্টার ইউনাইটেড এবং বার্সেলোনা্র মধ্যকার  ফাইনাল ম্যাচ  সরাসরি সম্প্রচার করা হয় একটি  EKTA screen এ 3D ফরম্যাটে। এর রিফ্রেশ রেট ছিল 100 Hz. কোণাকুণি ভাবে 7.11 m (২৩ ফিটt ৩.৯২ ইঞ্চি) দীর্ঘ এবং ৬.১৯২ × ৩.৪৮৩ মিটারের প্রদর্শন এরিয়া, এবং এটি গিনেস বুক অফ রেকর্ডসে নথিভুক্ত হয় সর্ববৃহৎ এলইডি 3D টিভি হিসেবে। thumb|The LED Display at the Taipei Arena displays commercials and movie trailers.
স্বাহা
হিন্দুধর্ম ও বৌদ্ধধর্ম মতে, সংস্কৃত আভিধানিক শব্দ স্বাহা (দেবনাগরী লিপি: स्वाहा, চাইনিজ: 薩婆訶  sà pó hē, জাপানিজ: sowaka, তিব্বতি: སྭཱཧཱ་ soha, ল্যাটিন: আমেন) হচ্ছে একটি নির্দেশক যা মন্ত্রের শেষ বুঝানোর জন্য ব্যবহৃত হয়। আক্ষরিক অর্থে, এটির অনুবাদ হচ্ছে "ভাল বলেছেন"।তিব্বতি ভাষায়, "স্বহা" অনুবাদ করা হয় "তাই হোক" হিসেবে এবং প্রায়ই "সোহা" হিসাবে উচ্চারিত করা হয় এবং স্বতন্ত্রভাবে উপস্থাপিত করা হয়। যখনই অগ্নি উৎসর্গ করা হয়, স্বাহা মন্ত্রোচ্চারন করা হয়। ব্যুৎপত্তিগতভাবে, এই শব্দটির উৎপত্তি হয়েছে সু মানে ভালো এবং মূল আহ মানে "থেকে" হতে।
একটি স্ত্রীবাচক শব্দ হিসেবে, ঋগ্বেদ স্বাহা মানে "অর্ঘ্য" (অগ্নি বা ইন্দ্রের প্রতি) বোঝানও হতে পারে এবং যখন অর্ঘ্যকে ব্যক্তিত্ব হিসাবে মূর্ত করা হয়, তখন স্বাহা হচ্ছে একজন অপ্রধান দেবী এবং অগ্নিদেবের স্ত্রী। তিনি মূলত একজন অপ্সরা ছিলেন  কিন্তু অগ্নিদেবের সাথে বিবাহের পর চিরজীবী হয়ে উঠেন। কিছু কিছু বর্ণনায়, তিনি কার্তিকের অনেক ঐশ্বরিক গণ্য মায়েদের মধ্যে একজন(কার্তিকের মা দেবী পার্বতী,কার্তিক তার মাতার সঙ্গে থাকেন)। তিনি অগ্নিদেবের কন্যা অগ্নেয়ারও মা। তিনি প্রজাপতি দক্ষের কন্যা বলে ধারণা করা হয়।ধারণা করা হয় তিনি হোমবলি যজ্ঞের প্রধান হচ্ছে তিনি।বলা হয়ে থাকে তার দেহ চার বেদের সমন্বয়ে গঠিত এবং তার ছয় অঙ্গপ্রতঙ্গ বেদের ছয় অঙ্গকে প্রকাশ করে।এটা বলা হয়ে থাকে যে, কোন দেবতাকে উদ্দেশ্য করে যজ্ঞের মাধ্যমে যদি কোন কিছু উৎসর্গ করা হওয়া তাহলে সেই দেবতা তখন পর্যন্ত উৎসর্গ গ্রহণ করেননা যতক্ষন পর্যন্ত না স্বাহা মন্ত্রোচ্চারন করা হয়।
কাহিনী
অবশেষে, অন্যের স্ত্রীদের প্রতি কামনা পোষণ করার অপরাধবোধের কারণে তিনি বনে গমন করেন তপস্যা করার জন্য। স্বাহা তাকে অনুসরন করে এবং তার ইচ্ছাকে উপলব্ধি করতে পারেন। তিনি সপ্তর্ষিদের স্ত্রীদের রূপ ধারণ করেন (যদিও তিনি বৈষিষ্ঠের স্ত্রী অরুন্ধতীর রূপ ধারণ করতে পারেননি), এবং অগ্নি দেবের সাথে মিলিত হোন। অগ্নি এবং স্বাহা বনে অনেক প্রেমময় মুহূর্ত অতিবাহিত করেন এবং অগ্নিদেব তাকে স্ত্রী হিসেবে গ্রহণ করেন।
প্রাজক্তা সাওয়ান্ত
২০০৭ সালে, ১৪ বছর বয়সে, তিনি এশিয়ান ব্যাডমিন্টন চ্যাম্পিয়নশিপে স্বর্ণপদক জিতে প্রথম ভারতীয় মহিলা হয়ে ইতিহাস তৈরি করেছিলেন। তিনি রাজ কুমারের সাথে এই কৃতিত্ব অর্জন করেছিলেন, তাঁরা এশিয়ান ব্যান্ডমিন্টন চ্যাম্পিয়নশিপ অনূর্ধ্ব- ১৬ মিশ্র দ্বৈত শিরোপা জিতেছিলেন। ২০০৯ সালে, তিনি আবারও একই টুর্নামেন্টে ব্রোঞ্জ পদক জিতে প্রথম ভারতীয় মহিলা হয়ে ইতিহাস তৈরি করেছিলেন, কিন্তু এবার অনূর্ধ্ব- ১৯ মিশ্র দ্বৈত বিভাগে।
২০১০ সালে, যখন তিনি অংশগ্রহণ করেছিলেন, তখন তিনি ব্যাডমিন্টন কোর্টে সর্বকনিষ্ঠ খেলোয়াড় ছিলেন। ২০১০ সালে, প্রাজক্তাকে এশিয়ান গেমসের জন্য ভারতীয় দলের সদস্য হিসেবে নির্বাচিত করা হয়েছিল, এবং তিনি এই মর্যাদাপূর্ণ ইভেন্টে অংশগ্রহণকারী সর্বকনিষ্ঠ ব্যাডমিন্টন খেলোয়াড় ছিলেন।
বিতর্ক
প্রাজক্তার কর্মব্যস্ত মনোভাব এবং সফল ক্রীড়া জীবন সত্ত্বেও, ব্যাডমিন্টন সম্প্রদায়ের মধ্যে তিনি চ্যালেঞ্জ এবং বিতর্কের মুখোমুখি হয়েছেন। ২০১২ সালে তিনি জাতীয় কোচ পুলেল্লা গোপীচাঁদের বিরুদ্ধে পক্ষপাতিত্ব ও হয়রানির অভিযোগ এনেছিলেন। এটি আরও বড় সমস্যায় পরিণত হয় যখন ব্যাডমিন্টন খেলোয়াড় জ্বালা গুট্টা ভারতীয় ব্যাডমিন্টন সার্কিটের ফাটলকে আরও উন্মোচিত করেন এবং স্বজনপ্রীতি ও পক্ষপাতিত্বের সমস্যাগুলিকে উন্মোচন করে প্রাজক্তার পক্ষ নিয়েছিলেন। যদিও শেষ পর্যন্ত এই বিতর্কের মীমাংসা হয়েছিল, কিন্তু এই ধরনের জিনিসগুলি প্রাজক্তার ক্রীড়া জীবনের পরবর্তী পর্যায়েও ছাপ ফেলেছিল।
এশিয়া জুনিয়র চ্যাম্পিয়নশিপ
মিশ্র দ্বৈত
বিডব্লিউএফ আন্তর্জাতিক চ্যালেঞ্জ/সিরিজ (৮ খেতাব, ৬ রানার্স আপ)
মহিলাদের ডাবলস মিশ্র দ্বৈত
কৃষ্ণ লাল ঠাকুর
কৃষ্ণ লাল ঠাকুর একজন ভারতীয় রাজনীতিবিদ এবং ভারতীয় জনতা পার্টির সদস্য। ঠাকুর সোলান জেলার নালাগড় আসন থেকে হিমাচল প্রদেশ বিধানসভার সদস্য নির্বাচিত হয়েছিলেন।
উরফি ইউনিয়ন
উরফি ইউনিয়ন বাংলাদেশের ঢাকা বিভাগ-এর গোপালগঞ্জ জেলার গোপালগঞ্জ সদর উপজেলার একটি ইউনিয়ন।
যোগাযোগ
গোপালগঞ্জ জেলা থেকে উরফি ইউনিয়ন ৬ কিলোমিটার দুরে অবস্থিত। গোপালগঞ্জ সদর উপজেলা হতে উরফি ইউনিয়ন পরিষদে ইজিবাই বা মাহিন্দ্রায় যেতে ১৫ মিনিট সময় লাগে এবং ভাড়া জনপ্রতি দশ টাকা। এছাড়া গোপালগঞ্জ সদর উপজেলা হতে বাস করেও যাওয়া যায়।
আবুল ওয়াফা বুযজানি
আবু আল-ওয়াফা, মুহাম্মাদ ইবনে মুহাম্মাদ ইবনে ইয়াহইয়া ইবনে ইসমাঈল ইবনে আল-আব্বাস আল-বুজ্জানি বা আবু আল-ওয়াফা বুজজানি (১০ জুন ৯৪০ - ১৫ জুলাই ৯৯৮)  বাগদাদে জন্মগ্রহণকারী একজন  পারস্য গণিতবিদ এবং জ্যোতির্বিজ্ঞানী ছিলেন । তিনি গোলাকার ত্রিকোণমিতিতে গুরুত্বপূর্ণ উদ্ভাবন করেছেন। ইসলামিক পাঠে তিনি প্রথম  ঋণাত্মক সংখ্যা ব্যবহার করেছিলেন।
15 ' বিরতিতে সাইন এবং ট্যানজেন্টের সারণী সংকলনের জন্যও তাকে কৃতিত্ব দেওয়া হয়। তিনি সেকেন্ট এবং কোসেক্যান্ট ফাংশনগুলিও প্রবর্তন করেছিলেন। পাশাপাশি একটি চাপের সাথে যুক্ত ছয়টি ত্রিকোণমিতিক রেখার মধ্যে আন্তঃসম্পর্ক অধ্যয়ন করেছিলেন। তার মৃত্যুর পর শতাব্দীতে মধ্যযুগীয় আরবি জ্যোতির্বিজ্ঞানীরা তার আলমাজেস্ট ব্যাপকভাবে পড়েছিলেন। তিনি আরও বেশ কয়েকটি বই লিখেছেন বলে জানা যায় যেগুলি পরে খুঁজে পাওয়া যায়নি।
জীবনী
তিনি খোরাসানের (বর্তমান ইরানে) বুজগানে (বর্তমানে তোরবাত -ই জাম ) জন্মগ্রহণ করেন। ১৯ বছর বয়সে, ৯৫৯ খ্রিস্টাব্দে, তিনি বাগদাদে চলে যান। পরবর্তী চল্লিশ বছর সেখানে অবস্থান করেন। ৯৯৮ খ্রিস্টাব্দে সেখানেই মৃত্যুবরণ করেন। তিনি বিশিষ্ট বিজ্ঞানী আবু সাহল আল-কুহি এবং আল -সিজ্জির সমসাময়িক যারা সেই সময়ে বাগদাদে ছিলেন এবং আবু নাসর মনসুর, আবু-মাহমুদ খোজান্দি, কুশ্যার গিলানি এবং আল-বিরুনীর মতো অন্যান্যদের সমসাময়িক ছিলেন। বাগদাদে, তিনি বুইদ আদালতের সদস্যদের পৃষ্ঠপোষকতা পেয়েছিলেন।
জ্যোতির্বিদ্যা
আবু আল-ওয়াফা'ই প্রথম আকাশ পর্যবেক্ষণের জন্য একটি   চাদা  নির্মাণ করেন। তিনি আল-বাত্তানির কাজ দ্বারা প্রভাবিত ছিলেন। পরবর্তীটি তার কিতাব আজ-জিজে একটি চতুর্ভুজ যন্ত্রের বর্ণনা দিয়েছে। তার স্পর্শক ব্যবহার সমকোণী গোলাকার ত্রিভুজ সংক্রান্ত সমস্যা সমাধানে সাহায্য করেছে এবং সাইন টেবিল গণনা করার জন্য একটি নতুন কৌশল তৈরি করেছে, যা তাকে তার পূর্বসূরীদের তুলনায় আরো সঠিক সারণী নির্মাণ করতে দেয়।
৯৯৭ সালে, তিনি বাগদাদে অবস্থান করার সময় এবং আল-বিরুনির (যিনি কাথ-এ বসবাস করছিলেন, এখন উজবেকিস্তানের একটি অংশ) এর মধ্যে স্থানীয় সময়ের পার্থক্য নির্ধারণের জন্য একটি পরীক্ষায় অংশগ্রহণ করেছিলেন। ফলাফলটি বর্তমান সময়ের গণনার খুব কাছাকাছি ছিল, দুটি দ্রাঘিমাংশের মধ্যে প্রায় ১ ঘন্টার মতো পার্থক্য দেখায়। তিনি  জ্যোতির্বিজ্ঞানের যন্ত্রের একজন বিখ্যাত নির্মাতা  আবু আল-ওয়াফা আবু সাহল আল-কুহির সাথেও কাজ করেছিলেন বলে জানা যায়।  যদিও তাঁর কাজ থেকে যা পাওয়া যায় তাতে তাত্ত্বিক উদ্ভাবনের অভাব রয়েছে। তাঁর পর্যবেক্ষণমূলক তথ্য আল-বিরুনি সহ পরবর্তী অনেক জ্যোতির্বিজ্ঞানী ব্যবহার করেছিলেন।
আলমাজেস্ট
জ্যোতির্বিজ্ঞানের উপর তাঁর রচিত বইয়ের মধ্যে,আলমাজেস্টের ( কিতাব আল-মাজিসতি ) প্রথম সাতটি গ্রন্থই এখন বিদ্যমান। বইটিতে সমতল এবং গোলাকার ত্রিকোণমিতি, গ্রহ তত্ত্ব এবং কিবলার দিকনির্দেশ নির্ধারণের জন্য সমাধানের ক্ষেত্রে অসংখ্য বিষয়ের সমাধান রয়েছে।
গণিত
তিনি স্পর্শক ফাংশন সংজ্ঞায়িত করেন এবং তিনি বেশ কয়েকটি ত্রিকোণমিতিক সমীকরণ প্রতিষ্ঠা করেন। যেমন তাদের আধুনিক আকারে, যেখানে প্রাচীন গ্রীক গণিতবিদরা সমতুল্য পরিচয় প্রকাশ করেছিলেন জ্যাগুলির ক্ষেত্রে।
তিনি গোলাকার ত্রিভুজগুলির জন্য সাইনের নিয়মও আবিষ্কার করেছিলেন:
কোথায় A, B, C বাহুগুলি (একক গোলকের রেডিয়ানে পরিমাপ করা হয়) এবং a, b, c বিপরীত কোণ হয়.
কিছু সূত্র থেকে জানা যায় যে তিনি স্পর্শক ফাংশনটি উদ্ভাবন করেছিলেন। যদিও অন্যান্য উত্সগুলি আল-মারওয়াজকে এই উদ্ভাবনের জন্য কৃতিত্ব দেয়।
কাজ
তিনি ডায়োফ্যান্টাস, আল-খোয়ারিজমি এবং ইউক্লিডস উপপাদ্যের বীজগাণিতিক রচনাগুলির অনুবাদ করেছিলেন।
রেবতী বীরমণি
রেবতী বীরমণি একজন ভারতীয় অ্যাথলেট, যিনি ২০২০ গ্রীষ্মকালীন অলিম্পিকে ভারতের হয়ে মিশ্রিত রিলে দলে অংশগ্রহণ করার জন্যে নির্বাচিত হয়েছেন।
রেবতীর জন্ম ভারতের তামিলনাড়ুতে। অল্প বয়সে পিতামাতাকে হারিয়ে দিদার কাছে মানুষ হন তিনি। হাই স্কুলে থাকাকালীন, তার প্রতিভা স্থানীয় দৌড় প্রশিক্ষকের নজরে আসে এবং রেবতী প্রশিক্ষণ নিতে শুরু করেন। তিনি তামিল ভাষা নিয়ে স্নাতক হন।
সংযুক্ত আরব আমিরাত
সংযুক্ত আরব আমিরাত একটি মরুভূমি দেশ। এর উত্তরে পারস্য উপসাগর, দক্ষিণ ও পশ্চিমে সৌদি আরব, এবং পূর্বে ওমান ও ওমান উপসাগর। ১৯৫০-এর দশকে পেট্রোলিয়াম আবিষ্কারের আগ পর্যন্ত সংযুক্ত আরব আমিরাত মূলত ব্রিটিশ সরকারের অধীন কতগুলি অনুন্নত এলাকার সমষ্টি ছিল। খনিজ তেল শিল্পের বিকাশের সাথে সাথে এগুলির দ্রুত উন্নতি ও আধুনিকায়ন ঘটে, ফলে ১৯৭০-এর দশকের শুরুতে আমিরাতগুলি ব্রিটিশ নিয়ন্ত্রণের বাইরে চলে আসতে সক্ষম হয়। দেশের খনিজ তেলের বেশির ভাগ আবু ধাবিতে পাওয়া যায়, ফলে এটি সাতটি আমিরাতের মধ্যে সবচেয়ে ধনী ও শক্তিশালী। তেল শিল্পের কারণে এখানকার অর্থনীতি স্থিতিশীল এবং জীবনযাত্রার মান বিশ্বের সর্বোচ্চগুলির একটি। মুসলিম বিশ্বের উন্নত দেশগুলোর মধ্যে সংযুক্ত আরব আমিরাত প্রথম শীর্ষ দেশ। বিশ্বের উন্নত দেশগুলোর তালিকায় সংযুক্ত আরব আমিরাত ৩১তম দেশ।
আরব আমিরাতে রয়েছে অসংখ্য দৃষ্টিনন্দন ও গগণচুম্বী ভবন। স্বাধীনতার পর খুব কম সময়ে আরব আমিরাত বিশ্বের অন্যতম সুন্দর রাষ্ট্রে পরিণত হয়েছে।
ইতিহাস
হাজার হাজার বছর ধরে আমিরদের জমি দখল করা হয়েছে। শারেকাহ অ্যামেরেটে জিবেল ফায়া থেকে উদ্ধার করা পাথর সরঞ্জাম ১,২৭,০০০ বছর আগে আফ্রিকার মানুষদের বসতি স্থাপন করে এবং আরব উপকূলে জিবেল বারাকাহে আবিষ্কৃত প্রাণীকে কসাই করার জন্য ব্যবহৃত একটি পাথর হাতিয়ার ১,৩০,০০০ বছর আগেও পুরোনো আবাসস্থলকে নির্দেশ করে। সেই পর্যায়ে বাইরের বিশ্বের সাথে যোগাযোগের কোন প্রমাণ নেই, যদিও সময়ের সাথে সাথে জীবন্ত ট্রেডিং লিঙ্কগুলি মেসোপটেমিয়া, ইরান এবং সিন্ধু উপত্যকার হরপ্পান সংস্কৃতিতে সভ্যতার সাথে উন্নত। এই যোগাযোগটি অব্যাহত ছিল এবং ব্যাপকভাবে হজর পর্বতমালা থেকে তামার বাণিজ্য দ্বারা অনুপ্রাণিত হয়ে ওঠে, যা প্রায় ৩০০০ খ্রিস্টপূর্বাব্দে শুরু হয়। সংযুক্ত আরব আমিরাতের সুকুমারীয় উত্সগুলি 'মক্কান' বা ম্যাগান জনগণের বাড়িতে।
প্রাচীনকালে আল হাসা (আজ সৌদি আরবের পূর্বাঞ্চলীয় প্রদেশ) আল বাহরিন এবং সংযুক্ত গ্রেটার ওমান (আজকের সংযুক্ত আরব আমিরাত ও ওমান) অংশ ছিল। দ্বিতীয় শতাব্দী থেকে আল বাহরাইন থেকে নিম্ন উপসাগর পর্যন্ত আদিবাসী কাহতানি (বা ইয়ামানি) এবং দক্ষিণ-পশ্চিম আরবের কুদ্দাহ উপজাতীয় গোষ্ঠীগুলির মাঝামাঝি কেন্দ্রীয় ওমানের দিকে একটি অভিবাসনের সাথে একত্রিত হয়েছিল। ইসলামের ছড়িয়ে উত্তর পূর্বের টিপস মনে হয় আরব উপদ্বীপটি ইসলামী নবী মুহাম্মদ কর্তৃক ৬৩০ খ্রিষ্টাব্দে ওমানের শাসকদের কাছে হিজরাতের ৯ বছর পর সরাসরি পাঠানো চিঠি থেকে অনুসরণ করে বলে মনে করা হয়। এর ফলে মদিনা ভ্রমণকারী শাসকগোষ্ঠীকে ইসলামে রূপান্তরিত করা হয় এবং পরবর্তীকালে অপরপক্ষে সাসানীয়দের বিরুদ্ধে একটি সফল বিদ্রোহ চালানো হয়, যারা সেই সময়ে উত্তর উপকূলকে প্রভাবিত করেছিল। মুহম্মদের মৃত্যুর পর ফার্সি উপসাগরের দক্ষিণে নতুন ইসলামী সম্প্রদায় মুসলিম নেতাদের বিরুদ্ধে বিদ্রোহের সাথে বিচ্ছিন্ন হওয়ার হুমকি দেয়। খলিফা আবু বকর রাজধানী মদিনা থেকে একটি সেনা পাঠিয়েছিলেন, যা দেবিবার যুদ্ধের সাথে অঞ্চলটির (রিয়াদের যুদ্ধ) পুনর্নির্মাণ সম্পন্ন করেছিল, যার মধ্যে ১০,০০০ জীবন হারিয়ে গেছে বলে মনে হয়। এটি খিলাফতের অখণ্ডতা এবং নতুন উদীয়মান রশিদুন খিলাফতের অধীনে আরব উপদ্বীপের ঐক্য নিশ্চিত করেছে।
৬৩৭ সালে, জুলফার (আজকের রাস আল খাইমাহার এলাকায়) একটি গুরুত্বপূর্ণ বন্দর ছিল যা সাসানীয় সাম্রাজ্যের ইসলামিক আক্রমণের জন্য একটি স্টেজিং পোস্ট হিসেবে ব্যবহৃত হয়েছিল। আল আইন/বুরাইমি ওসিসের এলাকা তুম নামে পরিচিত ছিল এবং উপকূল এবং আরব অভ্যন্তরের মধ্যবর্তী উটের রুটগুলির জন্য একটি গুরুত্বপূর্ণ বাণিজ্য পোস্ট ছিল।